钦定古今图书集成/明伦汇编/交谊典/第072卷 > 《送章衡秀才序》刘克庄
## 钦定古今图书集成/明伦汇编/交谊典/第072卷 > 《送章衡秀才序》刘克庄

予观天地人物有可合之势。求合乎天下之方圆者，
在知规矩；求合乎天下之轻重者，在知权衡。天地之
道难通也，神明难明也，万物之理难齐一也。圣人尽
心而诚焉，罔不通，罔不明，罔有不齐一。圣人者，天地
之合也；贤人者，求合乎圣人者也。然则圣人不世出
矣乎？曰：“存则合乎人，亡则合乎《经》。”颜渊氏合乎人，孟、
“荀、韩、扬合乎经”，其事则同。“好学以尽心，诚心以尽物，
推物以尽理，明理以尽性，和性以尽神”，如是而已。章
衡子平，年弱冠为予县学生，家居毘陵，祖母既老，一
日摰书于门，告予归宁亲，义不可留。惜乎章生，吾不
得以圣人之经为吾子合也。孔子没，《六经》之道不明
于世，诸儒駮杂之说，纷纭乖错，周环天下。借使章生
有贤知人之材，质焉往而质语，吾以是为章生。惜汲
汲求一官，以为父母荥耶？则四方有馀师；其涂甚径，
其术甚易。学将求合于圣人耶？则无近名，无“学无
急于奔竞，发蒙乎四子，言行乎《诗》《书》，性命乎《周易》，观
法乎二《礼》，作事乎《春秋》，富贵合乎是，贫贱合乎是，死
生荣辱合乎是而已也。”或曰：“说经者多矣，焉从？”曰：“乌
用彼穿凿也？诚至则经合，经至则圣人合，圣人至则
天合矣。”或曰：“焉知子是而信之？”曰：“质诸经，辅以四子，
何疑而不信哉？”章生求予言，予学徒也，不敢以教。重
章生之材，往而无所合，始以是为赠。